
KAKO JE GOSPODIN POMOGAO SVOM SLUZI EFREMU, 
DA OBRANI I PRODICI MATERINSTVO BOGORODICE 


Libanon je doista jedna od najsret¬ 
nijih planina na zemlji. Između mora 
i oblaka izpružio je svoj dugi i gordi 
trup; sam Bog opjevao ga je toliko 
puta u Sv. Pismu. Po njemu je šetala 
Ona, koju Duh Sveti zove, da siđe i 
da ju ovjenča (Pjesma nad Pjesm. 4 , 
8 ). Libanon nije u sv. Zemlji, ali je tik 
do nje kao veličanstvena zidna slika. 
Libanon je dao svoje Bogom opjeva¬ 
ne cedre za gradnju hrama u Jeruza¬ 
lemu. Kako dakle da Libanon ne bu¬ 
de ponosan? A danas je pridošao i 
novi razlog starom ponosu: po nje¬ 
govim se je obroncima verao danas 
jedan veliki sluga Božji za stadom 
ovaca, koje su se težko snalazile u 
oskudnoj zimskoj paši. Slava Libano¬ 
na bila je danas u toliko veća, što 
sluga Božji nije bio sam: nosio je sa 
sobom velikog patriarha aleksandrij- 
skoga, sv. Ćirila — nosio ga je ne u 
njegovoj vlastitoj osobi nego njego¬ 
vo veliko djelo, u kojem je bila nje¬ 
gova razprava s Nestorijem, koji je 
tvrdio, da Marija nije rodila Boga 
nego čovjeka. Doista zanimljiv razlog 
za Libanon da, bude ponosan. Napro¬ 
tiv, sluga Božji bio je u taj čas sve 
prije nego li veseo ili ponosan. Bio 
je — recimo otvoreno — tužan i ne¬ 
sretan do skrajnosti. U propoviedi na 
zadnju nedjelju bila su njegova usta 
puna hvale o Bogorodici, ali tada — 
usred propoviedi — dobaci mu jedan 
nestorijanac, kojega kao da je sam 
nečastivi onamo doveo: »Kako je 
Marija mogla roditi hipostazu* Božju, 
kad je ta već prije i odvieka bila? He, 
Efreme, kako to? Da, kaži, ako znaš! 
Najprije dokaži, a onda hvali Djevicu, 


koliko hoćeš!« O. Efrem ostao je du¬ 
žan odgovor na taj bogumrzki izazov 
pred čitavim narodom. Mnogo je da¬ 
na spremao odgovor, ali ga spremio 
nije. Mnogo je mislio, ali ništa nije 
smislio. A sutra je Hipapante**, i ako 
Marija nije rodila Boga, što je onda 
drugo prikazala Bogu nego čovje¬ 
ka, pa zar je onda vriedna da taj 
Njezin čin bude blagdan i u kalenda¬ 
ru?! Svaka je Židovka prikizala svo¬ 
ga prvienta Bogu, pa zar ih je vried- 
no radi toga slavili? Koliko bi onda 
Hipapanta moralo biti u kalendaru? 
Ukratko: sutra on, o. Efrem, mora po¬ 
biti nestorijanca, obraniti Bogorodicu 
i opravdati samo jedan Hipapante, 
Hipapanfe Bogorodičin. . . 

Ako je veliki patrijar Ćiril pobio 
Nestorija, zašto ne bi on pobio jed¬ 
nog nestorijanca i to riečima velikog 
Ćirila? U tu svrhu sio je sluga Božji 
pod jednu divlju maslinu i listao amo 
famo po velikoj, staroj knjizi, tražio i 
ttažio. . . Mučan posao, ne samo radi 
obsežnosfi stare knjige nego i radi 
jakog vjetra, kojemu se baš sad svid¬ 
jelo, da i on lista po staroj knjizi i baš 
tako, kako o. Efrem nije htio. Strpljivi 
monah pričvrsti kamenjem listove i 
tako mu uspije naći željeno mjesto u 
dnu jednoga lista. Sluga Božji pročita 
pomno nekoliko redaka i okrenu list, 
ali ono, što je tu stajalo, nije se po¬ 
dudaralo nikako s onim na pređašnjoj 
stranici. I sluga se Božji zamislio: »Zar 
je veliki patrijar mogao tako šfa napi¬ 
sati i pobiti lukavog Nestorija?« I 
sluga Božji očajno prevrtaše sudbo¬ 
nosni list amo tamo bez uspjeha, a taj 
neuspjeh dokrajči jedan golemi str- 


* Grčko ime za osobu 


** Grčko ime za Sviećnicu. 

šen, koji je marljivo letio i zujao oko 
monahove glave, a onda mu se bies- 
no zaleti u čupavu bradu i tu se 
zaplete. . . ali sretno izmakne, da na¬ 
novo počne okrutnu šalu. U takvim 
prilikama baviti se težkim i predubo¬ 
kim pitanjem otajstva bila je bezsmis- 
lica. Sluga se Božji zamisli snužden i 
svake sućuti vriedan. On je do svoje 
osamdesete godine hvalio i slavio 
Bogorodicu, ali nikad nije obrazložio 
čast njezinog Božanskog Materinstva. 
Sad je morao učiniti ono, čemu nije 
dorastao, čega nije našao u staroj 
knjizi, koja je bila njegova zadnja na¬ 
da... I opet stanu igrati u glavi star¬ 
čevoj pojmovi o naravi, o hipostazi, 
o rođenju hiposfaze, koje nije bilo 
prije rođenja, o hipostazi, koja je 
već prije rođenja bila; pa onda kao 
sablasti uzkrsnuše pitanja u glavi star¬ 
čevoj: kako se rađa narav a kako 
hipostaza, kakva je razlika između 
naravi i hiposiaze. Sve pitanja bez 
odgovora, a odgovor gdje ćeš naći, 
moj Efreme? A sutra će kod tvoje 
propoviedi biti i nestorijanac, a i na¬ 
rod čeka na odgovor. . ., a tek Pre¬ 
sveta Bogorodica...! 

Neki čudni mir i spokoj spustiše se 
na slugu Božjega i on zaspe i usnu 
jedan čudni san. .. Poznato je kako 
san znade zbijati šale s uspavanim 
čovjekom. Iz naših doživljaja u zbilj¬ 
nosti, iz dojmova u duši i mašti san 
izabere tu i tamo, što mu se svidi i 
sastavi sve u jedan nenaravni, ne¬ 
zgrapni doživljaj, samo da nas muči. 
Tako se dogodilo i o. Efremu. Njego¬ 
ve su se noge zarinule između ka¬ 
menja duboko u zemlju, u kojoj mu 
se prsti razširiše u mnogobrojne žile; 
ruke mu se uzpraviše, produžiše se u 
dvie garne, a prsti mu se razidoše u 
grančice pune maslinovog lista; trup 
mu se osu korom maslinovog stabla, 


a u dnu između obje grane stisla mu 
se glava kao velika drvena kvrga. 
Kao uklet stajao je tu o. Efrem i u ve¬ 
likoj tjeskobi pitao se, da li je on 
još ljudska hipostaza u tom stanju ‘li 
maslinova, da li se je njegovoj ljud¬ 
skoj hipostazi pridružila narav masli¬ 
ne ili se njegova ljudska narav pri¬ 
družila hipostazi masline. .. A vjetar 
s Libanona blago je njihao amo tamo 
granatim rukama ukletog monaha. 

Neki štropot probudi usnulog star¬ 
ca.' Bila je to jedna očito vrlo siro¬ 
mašna žena, koja je silazila s Libano¬ 
na, glavom prignuta sve do koljena 
pod golemim snopom siena. 

»Sto radiš, čovječe Božji?«, upita 
Žena zastavši kod starca i ne dižući 
glave. 

»Eto proučavam Materinstvo Bogo¬ 
rodice?« 

»Pa kako si ga proučio?« 

»Svakako i nikako,« prizna starac i 
izpripoviedi prignutoj ženi svu svoju 
nevolju i brigu. 

»Eto vidiš, čovječe Božji, sve je to 
igra nečastivoga. On ti je doveo ne- 
storijanca u crkvu, on ti je kao vjetar 
i stršen smetao, kad si listao po knjizi; 
on te je u snu učinio nakazom, da te 
još više smete i umori, i da ti se na¬ 
ruga; on ti je sliepio u knjizi dva lista 
u jedan, da ne nađeš istine. On me 
strašno mrzi, jer je na svojoj glavi 
osjetio moju petu. . .« 

»Sta, ženo, valjda ti nisi. . .?« 

Ali žene pod golemim snopom nije 
više bilo. Gotovo plačući i na kolje¬ 
nima lamao je sluga Božji rukama po 
zraku i zazivao Bogorodicu, ali uza¬ 
lud. Kad se je smirio, osjeti veliku 
vedrinu i bistrinu u glavi, otvori i 
opet knjigu i opazi, da su dva lista 
bila sliepljena u jedan; razliepi ih i 
stane požudno čitati. Sad je sve ima¬ 
lo glavu i rep. Evo što je pisalo u 







knjizi: »Odgovaramo (t. j. sv. Ciril 
Nestoriju): Bogom nadahnuto Pismo 
kaže, da se je ona Rieč iz Boga Otca 
sjedinila s tielom po hipostazi: jer ni¬ 
je Njoj bilo tuđe ono tielo, koje se 
s njom sjedinilo rođeno iz žene, nego 
je bilo njezino kao što je svakomu od 
nas vlastito svoje tielo, tako je isto i 
Jedinorođenomu bilo vlastito njego¬ 
vo tielo i nije bilo tuđe; tako se je 
eto (Jedinorođeni) rodio također i iz 
žene.« To su eto bile rieči velikog 
Cirila. Tim riečima zanesen stane slu¬ 
ga Božji ovako umovati: Sve što hi¬ 
postaza ima, ima to od svoje naravi. 
Moja hipostaza ima bradu od moje 
naravi, jer moja narav ima bradu. Bez 
naravi hipostaza nema ništa. Svoje 
rođenje hipostaza ima dakle od svoje 
naravi. Ako je ta narav ljudska pa se 
začne i rodi od žene, tada to začeće 
i rođenje ima i hipostaza, kojoj pri¬ 
pada ta narav, pa bila ta hipostaza 


već prije toga ili ne. Sve je u tom, 
da ljudska narav pripada hipostazi 
Božanskoj isto tako kao i što moja 
pripada mojoj hipostazi. . . Da, baš je 
tako, veliki Ćirile!« 

Tako je umovao sluga Božji zagle¬ 
davši se u golemi snop siena pred 
sobom, a suze od ganuća tek što mu 
nisu navrle na oči. . . 

Sunce je već zalazilo, a u večer¬ 
njem polusvietlu gorostasni je Liba¬ 
non bio još silniji i veličanstveniji. 
Sluga Božji skupi ovce i uprti na leđa 
golemi snop siena. »Kad te je Bogo¬ 
rodica nosila, zašto te ne bih i ja, 
njezin sluga, nosio?«, mislio je on, i 
kad je stigao u samostan, zbaci s leđa 
golemi snop pred braću s riečima: 
»Eto, to mi je sieno doniela Bogoro¬ 
dica!« A braća se pogledaše, slegnu- 
še ramenima i pomisliše: »o. Efrem 
je u svojoj osamdesetoj godini izgu¬ 
bio pamet.« 

Svanuo je novi dan, dan Hipapanta. 
O. Efrem zborio je narodu u crkvi; 
pred svima izprsio se je nestorijanac 
očekujući odgovor. »Mi častimo Pre¬ 
svetu Djevicu, jer je Ona jedina od 
svih Židovki prikazala (Bogu) svog 
prvienca Boga.« Nestorijanac se trž¬ 
nu, ali tada u o. Efremu uzplamti vru¬ 
ća krv Sirije: »Eto, čitaj, što piše 
veliki Ćiril, ti tvrdoglavi oskvrnitelju 
Bogorodice!«, povič e sluga Božji, iz- 
čupa list iz velike knjige i baci ga 


pred nestorijanca. Jedna žena pokle¬ 
knu i digne list, te ga pobožno po¬ 
ljubi i stavi pred kip Bogorodice, a 
o. Efrem obrazložio je Materinstvo 
Bogorodice onako, kako ga je pro- 
svietlio Gospodin po velikom Ćirilu. 

I kao što su nekoć nakon osude 
Nestorija carigradske žene svečano 
pjevale po ulicama hvalu Bogorodice 
tako je sad i narod u crkvi nakon 
propoviedi klicao Bogorodici. 

P. B. 


DOSTOJANSTVO, PRAVO ! DUŽNOST RADA 


Rad, težka li prokletstva Božjeg! 
Blago onomu, koji ne mora raditi! 

Rad, to je sve: sreća, blaženstvo 
i smisao ljudskog života! 

Tako razno misle razni ljudi. 

Razmotrimo malo što znače rieči 
našega naslova. 

I. DOSTOJANSTVO RADA 

Čovjek mora raditi. Bog to hoće, 
jer ga je takvim stvorio. 

»I dovede Gospodin Bog čovjeka 
— veli sv. Pismo — i postavi ga u 
raj zemaljski, da ga obrađuje i čuva.« 
Taj rad nije doduše bio čovjeku tako 
mučan kao poslije iztočnoga grieha, 
kad mu je on i kazna, ali čovjek je 
radio. 

Rad je čovjeku mučan i težak, ali 
opet je častan i uzvišen. Osobito iza 
kako ga je posvetio sam Sin Božji 
svojim žuljevima i znojem. Trideset 
godina proveo je Isus Krist u Nazare- 
tu u krilu jedne siromašne radničke 
obitelji. Kao diete gledao je kako 
njegova majka i hranitelj neumorno 
rade. Čim je malo poodrastao, poma¬ 
gao je i sam prema svojim tjelesnim 
silama. Zatim radi kao naučnik i po¬ 


moćnik sv. Josipa, a iza njegove smrti 
nastavlja on sam Josipov tesarski po¬ 
sao i tako prehranjuje sebe i svoju 
majku. Rad je njegov bio ujedno i 
služba Bogu: posvećen molitvom i 
svetom nakanom. Otad više nema 
sumnje o dostojanstvu rada. Nema 
rada, koji bi bio nečastan, osim da se 
kosi sa zakonom Božjim. 

Rad je nešto ne samo čovjeka do¬ 
stojno, nego i uzvišeno. 

Ta sam Bog radi, stvara, on je sam 
rad. 

A radom je i čovjek sličan Bogu: i 
on donekle stvara, t. j. zamisli ideju 
i onda je izvađa u djelo. 

Što je čovjek sve stvorio radom! 
Kako je velebna djela izveo! Prodro 
je radom u utrobu zemlje i dubine 
mora, digao se u nebeske visine,, 
zemlju je posijao veličanstvenim 
gradnjama i djelima, divlje sile pri¬ 
rode stavio je u svoju službu i one 
vrše za nj rad, koji daleko nadilazi 
njegove tjelesne sile. Radom seljak 
priredi i zasije zemlju i tako surađuje 
s Bogom, koji »daje da raste«. 

Veličanstvena je djela čovjek uči¬ 
nio fizičkim, tjelesnim radom. No sve¬ 

mu tomu radu je — više ili manje 
— podloga duševni, misleni rad. 
Njime je čovjek stvorio kulturu, uljud¬ 
bu: znanost i umjetnost. Mislenim se 
radom čovjek zadubljuje u bit stvari 
i iztražuje njihove posljednje uzroke, 
proučava sama sebe, svoj život, bit 
i svrhu svoju, dolazi do zaključka 
obstojnosti Stvoritelja. I tako se čo¬ 
vjek radom, mišljenjem približava sa¬ 
mom Bogu, zadnjoj svrsi i sreći svo¬ 
joj. 

A u svemu tomu se očituje veličina 
čovjeka. Čovjek je velik već po 
naravi, po biti svojoj. On je kruna 
stvorenja Božjih na zemlji, gospodar 
svieta. Radom, tjelesnim i duševnim, 
postaje on još veći: njime razvija 
sposobnosti, koje mu je Bog dao i 
postaje ne samo zakonitim, nego i 
stvarnim gospodarom svieta te poka¬ 
zuje, da zbilja i jest kruna stvorenja 
Božjih na zemlji. 

Zato treba uistinu rad cieniti i raditi. 

No kako u svemu, tako može čov¬ 
jek i tim darom Božjim pogriešiti. 
Bilo sa premalo, bilo sa previše. Pre¬ 
malo raditi, ne činiti onoga što si 
dužan ili kako si dužan jest grieh. 
Ali može čovjek i pretjerati, pa i ti¬ 
me izvrnuti red Božanskoga Promisla. 
Tako čini onaj, komu je rad postao 
sve, upravo neko božanstvo, pa se 
ne obazire ni na svoju dušu, ni na 
Boga ni na bližnjega. Takvi su osobi¬ 
to ljudi i sistemi, koji propoviedaju 
samo život na ovoj zemlji i hoće si¬ 
lom da ga — upravo neljudskim ra¬ 
dom — pretvore u raj. No time zava¬ 
ravaju i sebe i druge i mjesto da 
ljude usreće oni ih najžalostnije une- 
srećuju, mjesto raja stvaraju pakao. 
Raditi treba, ali i naš rad mora biti 
služba Božja, kao Kristov rad, mora 
nas voditi k Bogu, a ne odvoditi od 
njega. 


II. PRAVA RADA 

Danas se govori mnogo o pravu 
radnika i pravu na rad. 

»Pravo na rad« nije naravnoga po- 
riekla. Ono je posljedica družtvovne 
poremećenosti. Ljudi su počeli napuš¬ 
tati kršćanstvo i mudre Božje zakone 



te gramziti za bogatstvom — izkori- 
šćujući nerazumno prirodna bogatstva 
i izrabljujući bez savjesti radnu snagu 
drugih neimućnih ljudi. To je urodilo 
neizrecivom biedom velikog diela 
čovječanstva, a onda reakcijom i po¬ 
bunom. Poče se širiti komunizam, kao 
rješenje »radničkog pitanja«. Ali to 
»rješenje«, postavljeno na materijali¬ 
stičko i nestvarno stajalište nije bilo 
nikakvo rješenje, nego bi zlo samo 
još pogoršalo. Zato izdade veliki Pa- 











24 


GLASNIK SRDCA ISUSOVA 


1944. 


pa Leon XIII. poslanicu »Rerum no- 
varum« (15. V. 1891.), u kojoj zaba¬ 
cuje komunističko rješenje kao protu- 
naravno, nepravedno i nemoguće te 
posiavlja novo, koje se temelji na 
naravnim i Božjim zakonima. 

Četrdeset godina kasnije (15. V. 
1931.) izdade Papa Pio XI. poslanicu 
»Quadragesimo anno«, u kojoj govo¬ 
ri o povodu izdavanja Leonove po¬ 
slanice, o njezinom značenju, o koristi 
i uspjehu, te neka pitanja pobliže 
tumači, i govori što još treba učiniti. 

Nauka Crkve, kao tumačiteljica bo¬ 
žanske istine jest: prirodna bogatstva 
su svojina sviju ljudi, ali ipak je po- 
sebično vlasničtvo i zakonito i nužd- 
no. Sukobi i sporovi među raznim 
slojevima ljudi ne smiju se rješavati 
rušenjem prirodnog reda, međusob¬ 
nom borbom i otimačinom, nego 
usklađenim radom i složnom surad¬ 
njom sviju. 

Ovim je zaštićena osobito osobna 
sloboda i dostojanstvo čovjeka. Svaki 
čovjek ima pravo na život častan i 
dostojan. Ima pravo na mogućnost 
zarade i pravednu plaću, s kojom će 
moći pristojno živjeti i uzdržavati 
svoju obitelj. I to mu pravo pripada 
kao čovjeku, njegova sloboda, sa¬ 
vjest i ljudsko dostojanstvo mora 
ostati nepovrieđeno. 

III. DUŽNOSTI RADA 

Čovjek ne samo ima pravo na rad, 
nego je i dužan raditi. I to sliedi iz 
ljudske naravi. Čovjek je naime du¬ 
žan na pošten i častan način živjeti, a 
to obično nije moguće bez rada, bilo 
tjelesnog bilo duševnog. Lienost je 
i čovjeka nedostojna i grješna. »Ko 
ne radi neka ni ne jede«, veli sv. 
Pavao, koji je po danu pravio šatore, 
a navečer propoviedao. 

Pa i kad bi čovjek imao od čega 
živjeti bez rada, ipak bi i takav morao 


raditi. Bezposlica je obično izvor 
mnogih zala, škodi duši i tielu, kako 
svjedoči staro izkustvo. Onaj, koji ra¬ 
di — vele već stari — ima samo jed¬ 
nu napast: da ne radi. A onaj, koji ne 
radi ima stotinu napasti i brzo će im 
podleći. U radu čovjek ima mnogo 
prigoda da razvija svoje tjelesne i 
duševne sile, da se vježba u kreposti, 
da si stiče zasluge pred Bogom i lju¬ 
dima. Ima prigodu za vježbanje u 
strpljivosti, u samozataji, u jačanju 
volje, u poniznosti i jednostavnosti, 
u ljubavi prema bližnjemu i t. d. 

Čovjek dakle mora raditi već zbog 
sama sebe. Ali on mora raditi i zbog 
drugih. Već radi primjera. Jako loše 
djeluje osobito na djecu, lienost i 
mekušnost vlastitih roditelja. Roditelji 
su i u tom pogledu strahovito od¬ 
govorni za budućnost svoje djece. 
Ali i kod drugih ljudi, koji se muče 
radom, može takav loš primjer rđavo 
djelovati. Zato je svaki čovjek dužan 
raditi, barem nešto. I zbog sama se¬ 
be, a dužan može biti raditi i zbog 
drugih. Ako njemu ne treba, može 
suvišak dati drugima, koji su u biedi. 
Ni je to stroga dužnost pravde, ali je 
dužnost ljubavi. 

No čovjek je i izravno dužan raditi 
zbog drugih. Čovjek je družtveno 
biće, živi u zajednici. Od zajednice 
prima zajednička dobra, ali je s dru¬ 
ge strane opet i sam dužan doprino¬ 
siti svoj udio, da zajednica može ob- 
stojati i vršiti svoju zadaću. 

Prva i najprirodnija ljudska zajedni¬ 
ca jest obitelj, razsadnik ljudskog ži¬ 
vota i sreća za pojedinca čovjeka. 
Ali ona može obstojati samo onda, 
ako svi članovi doprinašaju svoj dio, 
svaki prema svojoj naravi i svojim 
silama. 

I u druge zajednice je čovjek u- 
klopljen. To su u prvom redu obćina l 

država. I od njih prima dobra, ali i 
prema njima ima dužnosti. Zato i 
opet mora raditi. Dakako, da sve te 
dužnosti i tereti moraju biti usklađeni 
i u razmjeru prema potrebama te si¬ 
lama i mogućnostima pojedinaca, i 
dostojanstvo čovjeka kao osobe mo¬ 
ra ostati nepovrieđeno. Napokon tre¬ 
ba još iztaći dužnost čovjeka u radu 
samom, osobito kad radi drugom za 


plaću. Plaća mora biti pravedna ali i 
radnik mora raditi marljivo i savjest- 
no, gledao ga gospodar ili ne. 

Tih načela o dostojanstvu, pravu » 
dužnostima rada treba da se svi ljudi 
drže, pa će takav rad voditi k blago¬ 
stanju i sreći i pojedince i ljudsko 
družtvo. Molimo se po želji Sv. Otca, 
da to svi upoznaju, priznaju i tako 
rade. 

Antun Bauer D. I. 


BUDI VOLJA TVOJA 

TREĆA PROŠNJA OTCENASA 


U drugoj prošnji Otčenaša molimo, 
da dođe Kraljevstvo Božje k nama. 
Nu to će onda biti, kad budemo Bo¬ 
žju volju vršili rado, točno i uviek. 
»Ne će svaki, koji mi govori: Gospo¬ 
dine, Gospodine, ući u kraljevstvo 
nebesko, nego onaj, koji čini volju 

NEBESKA POSLUŠNOST 

Uzor za svaku zemaljsku poslušnost 
je ona spremnost, kojom se vrši sve¬ 
ta volja Božja na nebu. Božje je Ve¬ 
ličanstvo povrieđeno neposlušnošću 
praroditelja i bezbrojnim griesima 
ljudskoga roda. Volja je Otca nebe¬ 
skoga, da Sin Božji siđe na zemlju, 
da se ponizi uzevši obličje sluge, to 
jest da postane čovjekom, da trpi i 
umre. 

I eto: već ustaje Sin Božji da izvrši 
volju Otčevu, odlaže sjajni plašt ve¬ 
ličanstva Božjega, zaqgrne se velom 
umrlosti i čovječanstva, dolazi u ovaj 
sviet, da vrši volju onoga, koji ga je 
poslao (Iv 5, 30.). On gleda u svemu 
samo volju Otčevu, da je odmah i 
točno izvrši, poslušan do smrti i to 
smrti na križu (Iv 4, 34.). O njemu je 
u svetim knjigama mnogo toga pro- 
rečeno, a on gleda da sve to izvrši 


»da se izpune Pisma.« U najtežem 
času u svojoj muci, on se moli svom 
nebeskom Otcu: »Ne moja volja, ne¬ 
go tvoja neka bude« (Lk 22, 42.). 

Svetu volju Božju vrše u nebu an¬ 
đeli. Oni neposlušni anđeli bili su 
odmah odbačeni i iztjerani iz raja, a 
ostali su samo dobri, sveti anđeli, 
pripravni da izvrše odmah točno sva¬ 
ki nalog Božji, zato se i slikaju s krili¬ 
ma. Pa i samo ime anđeo znači glal- 
nik«, jer su anđeli glasnici Božji lju¬ 
dima. »Slavite Gospodani svi anđeli 
njegovi, koji izvršujete njegovu volju, 
koji slušate glas njegovih rieči« (Ps 
102 , 20 .). 

Nije anđelima svaki Božji nalog po 
ljudsku govoreći baš ugodan i lak. 
Uztrajati uz čovjeka, koji postojano 
odbija opomene Božje i vrieđa Božje 
veličanstvo godine i godine; voditi 
ga, opominjati i čuvati, biti svjedok 
svih njegovih grješnik djela: to nije 
šala, to je znak velike, nebeske po¬ 
slušnosti. A ipak taj anđeo vrši jedna¬ 
kom spremnošću tu zadaću kao i 
onaj, koji čuva i vodi dušu poslušnu 
i svetu. Anđele šalje Bog na zemlju, 
kad treba kazniti ljude. Onda su oni 

anđeli zatornici. Tako je anđeo pobio 
u Egiptu u jednoj noći sve prvoro- 
đence; drugi je ubio 185.000 Asiraca, 
treći opet 70.000 Izraelaca i t. d. Jed¬ 
ni anđeli slave neprestano Boga i 
kliču mu: »Svet, svet, svet Gospodin 
Bog nad vojskama« (Iz 6, 3.), dok 
drugi nose molitve pravednika prema 
nebu: »Dim od kada sa molitvama 
svetih uziđe iz ruke anđelove pred 
Boga.« 

I sveti u nebu skupa s anđelima 
znadu za naše nevolje, pa ipak nam 
samo onako pomažu, kako Bog do¬ 
pusti. Oni bi se odmah digli da obra¬ 
ne Božju čast, koja je tako strašno 
pogrđena na zemlji, ali ne će ništa 
proti volje Božje. 

LJUDI PO SRDCU BOŽJEM 

O kad bi se vršila volja Božja na 
zemlji onako, kako na nebu! Tad bi 
bio raj na zemlji Ali, hvala Bogu, bilo 
je uviek, a ima i sada još duša, koje 
vrše volju Božju. Ima svetih, nevinih, 
velikodušnih sinova ljudskih, koji zna¬ 
du, što Bog zapovieda i zabranjuje, 
pa se drage volje prema tome i ra¬ 
vnaju. One ljube Boga i ujedno ga se 
boje. To su duše, kao sv. Robert Bel- 
larmin, koji nije mogao pojmiti, kako 
može uobće čovjek prekršiti hotimič¬ 
no koju Božju zapovied. Takove ljude 
Otac nebeski blagosliva. To su ljudi 
po srdcu Božjem. 

BOŽJI ZAKONIK 

Božja se volja očituje javno u Bož¬ 
jem zakonu. Taj je upisan u srdce 
svakoga čovjeka, i očituje se u glasu 
savjesti. Ali. Božji zakon upisan je i 
u kamen Božjom rukom i zabilježen 
u Svetom Pismu te predan Crkvi na 
čuvanje. Spasitelj je taj zakon potvr¬ 
dio i usavršio, te ga po njegovom 
tumačenju moramo vršiti. Kako smo 


sretni! Ne moramo mučno tražiti volju 
Božju. Imamo jasno ocrtan put, koji 
vodi u život: »Ako hoćeš da uđeš u 
život, drži zapoviedi!« (Mt 19, 17.). 

TAJNA BOŽJE PROVIDNOSTI 

Božju volju vršimo i onda, kad 
podnosimo patnje i križeve. Tad nam 
Bog šalje kušnje. Mi znamo, da je 
volja Božja da to podnesemo. A naša 
se volja buni! No mi je moramo pod¬ 
ložiti volji Božjoj, kako nas Isus uči 
riečju i primjerom: Budi volja tvoja! 
»Ne moja volja, nego tvoja neka 
bude« (Lk 22, 42.). 

Zašto nam Bog, dobri Otac, šalje 
tolike patnje i nevolje, to su tajne 
Božje Providnosti. Mi možemo mirno 
i istinito reći: Dobro je to, pače naj¬ 
bolje za me ono, što dobijem iz ruku 
Božje Providnosti. Poslie ćemo morati 
priznati: Ipak je tako bilo najbolje! 
Ipak je Bog imao pravo! 

BUDI VOLJA MOJA! 

Nekoj majci oboli težko jedinac. 
Jadna mati zdvaja i skoro da poludi 
od žalosti. Dođe svećenik i kuša tje¬ 
šiti. Uzalud. Tada stane kraj smrtne 
posteljice i poče moliti glasno: »Go¬ 
spodine, ako je tvoja volja, pokloni 
ovome djetetu život i zdravlje!« — 
Ali mati poviče: »Ne: ako je tvoja 
volja; toga ne mogu podnieti! Mora 
biti njegova volja, on ne smije dopu¬ 
stiti, da mi diete umre!« — Svećenik 
žalostan ode. — I gle: na neizmjerno 
veselje majčino sinčić ozdravi! On 
posta velik tielom, ali i zloćom. Sve 
je više taj razmaženi sinak žalostio 
i jedio svoju majku, dok nije napokon 
ona morala doživjeti, da joj sina od¬ 
vedu i pogube na stratištu radi raz¬ 
bojstva! Dogodilo se eto jadnoj ženi 
po njezinoj volji. Kamo sreće, da je 
onda molila: Budi volja tvoja! 

KAKO BOG HOĆE! 

Išla stara majčica dan na dan s go¬ 
re u dolinu i onda opet natrag na 
brdo noseći težki teret. Pa ipak bila 
uviek dobre volje. Pitali je, kako mo¬ 
že biti tako vesela kraj tako težka 
života. A ona odgovori: »Znam krat¬ 



ku molitvu, i ona mi pomaže uviek. 
Mislim na dragog Isusa, kako je on 
nosio težki križ na Kalvariju. Tada 
uviek kažem: Kako Bog hoće! Kad 
dođe bolest ili kad bude puno posla: 
Kako Bog hoće. Je li liepo ili ružno 
vrieme, uviek: Kako Bog hoće!« 


TEBE BOGA HVALIMO! 

Kad je svetoj Elizabeti umro muž 
prigodom križarske vojne, bila je jako 
žalostna, ali se brzo svlada, te zavapi 
Bogu: »Premda sam ga više nego 
išta drugo na svietu ljubila, ipak se 
ne tužim, Gospodine, na to, što je 
položio svoj život za svetu zemlju, 
jer je to bila sveta volja tvoja. Kad 
bih mogla jednom vlasi svoje kose 
odkupiti jnegov život, ali proti volji 
tvojoj, ne bih dakako nipošto toga 
učinila.« Pa kad su je kasnije protje¬ 
rali iz njezina dvorca po cičoj zimi, 
morala se skloniti u neku štalu. A kad 
je u noći čula sa obližnje franjevačke 
crkve glas zvona, koji je redovnike 
zvao na jutrenju, pohiti i ona u crkvi¬ 
cu i zamoli, da pjevaju »Jebe Boga 
hvalimo« iz zahvalnosti, što joj Bog 
poslao tolike nevolje. 

SV. MARTIN BISKUP 
Oko smrtne postelje sv. Martina 
sakupili se njegovi učenici i vapili: 
»Zašto nas ostavljaš, otče? Kome pre- 
daješ brigu za svoju djecu? Grabež¬ 
ljivi vuci hoće da navale na stado. 
Znamo, da želiš sjediniti se s Isusom. 
Ali tvoja kruna ti je sigurna, Odgodi 
dakle svoj odlazak. Nek ti se smili 
naša nevolja.« Tada poče svetac mo¬ 
liti: »Gospodine, ja se ne bojim smrti, 
ali ne ustručavam se ni dulje poživje- 
ti. Ako sam potreban tvome puku, 
pripravan sam raditi i trpjeti. Budi vo¬ 
lja tvoja!« Tako se tješila i sv. Hedvi- 
ga, kad je izgubila svoga muža i sina 
prvorođenca: »Bila je tako volja Bož¬ 
ja, da su poginuli, a Bog hoće uviek 
samo ono, što je za nas najbolje.« 

Petar Gartler D. I 


Radi ponovnog poskupljenja radne snage i tvoriva 

Predplata za »Glasnik« za 1944. iznosit će poslije 1. III. 200.— Kn 
Podmiri je stoga do konca veljače sa 120.— Kn _ 

DOĐI KRALJEVSTVO TVOJE! 


Divan je i veličanstven Božji sviet s dubi¬ 
nama zvjezdanih noći i ljepotama proljetnih 
ili jesenskih dana. A nad njim vlada u svem 
dostojanstvu i uzvišenosti nedokučivi i sve¬ 
moćni Bog, kojemu je nebo priestolje a 
zemlja podnožje nogama njegovim. Upravu 
i kraljevanje predao je Kristu, Sinu svome. 
On kraljuje od mora do mora, do na kraj 
zemlje. Njemu će se pokloniti svi kraljevi, 
i svi će narodi služiti Njemu. Vlast je njego¬ 
va vlast vječna, koja se neće svršiti, i kra¬ 
ljevstva Njegova ne će nestati. 

Svi mu moraju služiti, hoće ili ne će. Ali 
On bi htio da predobije srdca, da svi upo¬ 
znaju njegovu veličinu i dobrotu i ljepotu, 
da mu se onda dobrovoljno podvrgnu, te 
da ih može usrećiti veličinom svoga golema 
blaga i začarati radostima svoje ljubavi. 

A put je Božje Providnosti taj, da On ne 
će ništa sam i silom izvesti, nego sve uz 
pomoć i sudjelovanje svojih stvorova. Zato 
poziva odabranike i miljenike, koji su ga 
prije izbližeg upoznali, neka idu među lju¬ 
de, neka im pripoviedaju o ljepoti njegovoj, 
koja može zatvarati srdca, jer je On naj¬ 
ljepši među sinovima ljudskim; o dobroti 
njegovoj, koja ne satire slamke i ne gasi 
natrnuta stienja; o mudrosti, moći i ljubavi, 
koja može smiriti ljudske težnje, tako željne 
s>eće, kao što je to postigla kod milijuna 
onih, koji su ga upoznali, te priznali njego¬ 
vu vlast i upravu. 

Ovaj izbor i poslanje, da dovode ljude u 
Božje kraljevstvo, divno je odlikovanje i 
počast za svakoga. I tko je god zdrave pa¬ 
meti, kad vidi, o čem se radi, morao bi se 
klicanjem i zanosom upisati u tu divnu voj¬ 
sku Kraljevstva Božjega. 

Ovakova četa i vojska Kristova Kraljevstva, 
među drugim dičnim borcima njegovim, jest 
i Družba Isusova. Svrha je njezinih vojnika, 
da sebe učine sposobnim, vjernim i podpu- 
nim ljubiteljima vođe svoga i Kralja Krista, 
a onda i druge privedu k Njemu, da u nje¬ 
mu nađu mir i sreću života. 

I kamo sreće, da ima u našoj domovini 
ovaj čas tisuću takovih boraca. Bez sumnje 
bi po njima u velikoj mjeri prozvala sreća, 
zavladalo poštenje, napredovala uljudba, 


poraslo blagostanje, udomaćilo se zadovolj¬ 
stvo, došlo bi kraljevstvo istine i života, 
kraljevstvo posvećenja i milosti, kraljevstvo 
pravde i ljubavi. A to su divni darovi Božji, 
nad koje nema ništa veće. 

Isusovci su našu domovinu prije dva i tri 
stoljeća obnovili, digli na veliku visinu u 
mnogom pogledu, a osobito duhovnom. Na¬ 
skoro će iza rata trebati ona opet podpunu 
obnovu. Isusovci bi to bili kadri izvesti svo¬ 
jim pučkim misijama, konferencijama, propo- 
viedima, izpoviedima, časopisima, školama, 
učenim djelima, ali premalo ih je, ne mogu 
dospjeti na sve strane i sve poslove. 

Stoga neka onaj mladić, gimnazijalac, ma¬ 
turant, koji teži za nečim uzvišenijim i želi 
učiniti nešto veliko u životu, pomoći bliž¬ 
njemu i koristiti narodu, a uz to želi i sam 
biti pravo sretan, na viši i uzvišeniji način, 
nego to zamišljaju obični ljudi — neka se 
pridruži toj četi. Svi veliki muževi te vojske 
klicali su od sreće u svom zvanju, hvalili 
Bigu za tu milost i ne bi se bili mienjali ni 
s kojim carem svieta. 

Neka slobodno prije prouče stvar, ozbilj¬ 
no promisle i o svemu se temeljito razpitaju. 
Mnogo se može naučiti iz veoma zanimljive 
knjige francuzkog pisca i novinara Berno- 
villa, a koja je izašla i na hrvatskom jeziku 
pod naslovom: Isusovci. 

Ostale upute i savjete mogu dobiti na 
ove adrese: Provincialat D. I. Zagreb 1/147. 
ili Noviciat D. I. Zagreb, Jordanovac 110. 
Ili Malo Sjemenište D. I. Travnik, Bosna. Ili 
ustmeno u svakoj isusovačkoj kući, koje se 
nalaze osim spomenutih mjesta u: Osieku, 
Sarajevu, Splitu i Dubrovniku. 

Usred sveg materialističkog razpoloženja, 
klanja i kaosa, u Francuzkoj se probudio 
velik idealizam. Taj se očitovao osobito u 
tome, da je daleko najveći postotak sveće¬ 
ničkih kandidata došao u bogoslovije i re¬ 
dove od inteligencije, već zrelih i gotovih 
ljudi. Od stotinu, preko polovice njih biti 
su visoki častnici, profesori i činovnici. 

Kad će takova duhovnost niknuti kod nas? 
Kad će se naši inteligenti dignuti tako viso¬ 
ko u kulturi, osobito srdca i duha, te uvide, 
kako po duhovnim zvanjima dolazi spas 
čovječanstvu i sreća svakom pojedincu? 

Kad bi se danas našao liep broj poletnih 
i razumnih duša, koje znadu ocieniti triezno 
i jasno vriednost života i njegovih čara, još 
bi nas bilo premalo. Stoga se odgajaju i 
pripravljaju iz daleka takovi borci i apostoli. 
— Već od prvih razreda gimnazije pa do 
ulazka »u zemaljski raj«, kako je netko naz¬ 
vao prve dane redovničkog života u novi- 
ciatu. 

Pbstoji usred Bosne ponosne, na divnom 
brdašcu u krasnom perivoju iznad vezirskog 
Travnika, cviećem i zelenilom okićena kuća, 
puna sunca i svietla, zvana Malo Sjemenište 
Družbe Isusove. U njoj stanuju djeca i mla¬ 
dići, koje je Bog između tisuća izabrao, da 
mu služe, ljube ga i šire njegovo kraljevstvo 
jednoć u Družbi Isusovoj, da budu jednoć 
Isusovci. 

Primaju se samo zdrava, darovita i pobož¬ 
na djeca dobrih roditelja. Mogu doći već u 
I. razred, a mogu i u više razrede. 

Neznatan dio troškova moraju snositi sami, 
ali naći će se možda i dobrig ljudi, koji će 
pomoći, da im sjemenište može dati, što im 
je potrebito i stvoriti od njih podpune ljude 
i borce za stvar Božju. 

Tu pozivam dobre ljude, koji mogu, a 
žele učiniti nešto liepo i veliko za Boga, 
duše i domovinu, a sebi žele pribaviti mir i 
onaj divni osjećaj sreće, da su činil dobro 


IZ APOSTOLA 

ILACA — Na poticaj vlč. g. župnika 
Franje Pohn okupile su se i naše djevojke 
u družtvo Srdca Isusova. Na dan 
25. ožujka prošle god. bilo je svečano pri¬ 
manje. S upaljenim sviećama djevojke su 
glasno obećale promicati kršćansku ljubav, 
djevojačku čednost i ljubav prema Božan- 
skome Srdcu. Klečeći pred oltarom izmolile 
smo Vjerovanje, a zatim obavile posvetu. 
Naše družtvo broji 36 članica. Na svetu Pri¬ 
čest idemo svaki dan po jedna. Dale smo 
služiti 3 svete Mise na nakanu Sv. Otca. 
Svake sriede i subote čistimo crkvu, a sa¬ 
stanke obdržajemo svake prve nedjelje u 
mjesecu. — Stajka Kuveždić, Đurina, glav. 

NOVA KAPELA — Naše Djevoja¬ 
čko Družtvo Srdca Isusova, osno¬ 
vano je još prije nekoliko godina, ali nije 
radilo sve do sada. Kada smo lanjske godine 


u životu, neka se zauzmu za uzdržavanje 
kojeg takova djeteta ili mladića. Podpuno, 
ili samo jedan dio troškova. Ti da pošalju 
upravi sjemeništa recimo svaki mjesec ili od 
vremena do vremena neku svotu u rečenu 
svrhu. 

Učinili su tako veliko djelo. Ako je liepo 
i časno podići gdje kip ili kapelicu, kako 
je istom veliko i znatno djelo podići živi 
hram Božji, svećenika po srdcu Božjem i 
vjestnika njegova sladkog zakona. A dobit 
će od vremena na vrieme iz sjemeništa viesti 
o životu i napredku djece, kao i radu osta¬ 
lih članova Družbe, osobito u Travniku. 

Tako ćemo biti povezani kao jedna obitelj 
Božja s zajedničkim središtem-Bogom, za¬ 
jedničkim ciljevima — Kraljevstvom Božjim, 
a osobito molitvama, jer se za dobročinitelje 
u zavodu uviek i sa zahvalnošću molimo 
Bogu. 

Tko dakle ima svoje ili poznato diete, ko¬ 
je dobro uči, zdravo je i pobožno, ili tko 
može i želi pomagati takovo diete, može 
učiniti time veliko djelo za razširenje Božjeg 
kraljevstva na zemlji, taj neka se obrati u 
svemu na ovu adresu: 

JOSIP BADALIC, upravitelj 
Malog Sjemeništa D. I. 

TRAVNIK — Bosna 


TA MOLITVE 

dobili novog župnika veleč. gosp. Antu Đu- 
rića, odmah nam je obećao, da će obnoviti 
naše družtvo. I on je svoje obećanje izvršio, 
te je uz pomoć veleč. gosp. kapelana Antu 
Dunaj opet obnovio Djevojačko Družtvo 
Srdca Isusova u svim selima naše župe. Bilo 
je samo nekoliko djevojaka, koje su bile 
piije primljene u Družtvo Srdca Isusova, a 
9. V. ove godine imale smo primanje novih 
članica. To je bio za nas vrlo svečan dan. 
Sve djevojke iz svih s^ela naše župe došle 
su pod svojim družtvenim zastavama u pro¬ 
cesijama. Tom je prilikom veleč. gosp. žup¬ 
nik održao divnu propovied i raztumačio 
dužnosti i značaj Djev. Družtva Srdca Isusova« 
Sastanke održajemo redovito svake nedje¬ 
lje i vodimo zapisnik. Sakupljale smo novac 
za gradnju crkve Majke Božje u Mariji Bi¬ 
strici i zajedno sa dužnostnicama Ustaške 
Mladeži sakupljale smo perje, posteljinu i 

rublje za naše ranjenike. Prigodom otvorenja 
tjedna »Majka i diete«, održale smo svoju 
prvu priredbu, koja je vrlo liepo uspjela. 
Davale smo igrokaze »Anica se vratila« i 


Z A H V A 


PRESV. SRDCU ISUSOVU, BL. DJ. MARIJI 

Bjelovar: CR Sin spašen od nesreće i druge milo¬ 
sti. — Brod na Kupi: SS ozdravila rođakinja. — 
Donje Novo Selo: LjB Velika milost dragoj osobi. 
— Donje Viljevo: MC sretan povratak iz zaroblje¬ 
ništva. — Đakovo: VB za povratak brata i druge 
milosti. — Gorjani: LK Presv. Srdce Isusovo saču¬ 
valo u velikoj pogibelji po zagovoru Dra Merza. — 
Gregorce: I i MG u velikoj pogibelji uslišani do u 
najmanju sitnicu. — Kabal: i bez težke operacije 
ozdravila po zagovoru Gospe Fatimske. — Karlovac: 
EK brat spašen iz najveće pogibli. — Mašić: za više 
primljenih milosti. — Marjanci: AP muž se povratio 
iz robstva, sretan porod i mnoge druge milosti. — 
Markovac: MK povratio se muž. — Osiek: FV za 
primljene milosti. — Ljl za pomoć i milosti u god. 
1943 . — Petrinja: IN sačuvani u velikoj pogibelji. —- 
Piškorevci: MN muž se povratio iz zarobljeničtva i 
mnoge druge milosti. — Bjelovar: MS diete ozdra¬ 
vilo od težke bolesti. — Predavec: EH otac oslo- 


DAR 


Za zakladu Petra Barbarića (iz Sarajeva): Roza 
Kralj 20; Jelena Aljinović 100; Marija Stanišić 20; 
Matija Salić 20; Marijan Marić 20; Manda Eskeričić 
10; Ike Vukosav 50; Katica Mikša 20; Ceca Brkić 20; 
Terezija Kos-Tinis 30; Marica Kurbanović 20; Marija 
Jingling 10; Amalija Kogej 80; Milka Kostić 50; Mijo 
Sever 50; Jozo Kalangija 15; Augustin Vitković 100: 
Marija Bosanac 70; Irma Berger 20; Luče Čolaković 
200; Ignac Rubinić 30; Marija ud. Pavletić 60; Zdenka 
Mladenović 100; Stefa Pavlić 10; Katica Dorčić 20; 
Kata Simić 50; Marko Gutić 20; Franjica Bulić 50; 
Vera Ožanić 20; Družtvo Kat. Akcije žena, Svibovec 
150; Matej Vitković 50; Marija Vitković 100; Mara 
Zivić 36; Jaga Mlinarić 10; Mihovil Vitković 50; Vik- 
torija Ružička 100; Franjica Nakač 15; Ana Kovačević 
25; Vladimir Jelić 100; štefanija Halas i Dragica Ru- 


% 

»Dvije svadljive susjede.« Svetu Pričest pri¬ 
mamo redovito svakoga prvog petka na 
čast Božanskom Srdcu Isusovu, u naknadu 
za uvrede i za mir u svietu. 

Katica Bašić, blagajnica. 


L N i c E 


I SVETIM ZAŠTITNICIMA ZAHVALJUJU : 

boden vojsko i mnoge druge milosti. — Psarjevo: 
BB za primljenu milost. — Pušća: MB za primljena 
dobročinstva. — Sarajevo: MG za primljenu milost. 
— Sisak: RF za mnoga dobročinstva. — Sljivoševci: 
2K sretno se povratio iz težke borbe. —• Trstenik: 
BT za sretno putovanje i očuvanje od neprijateljskog 
napadaja. — Tuzla: EP oslobođeni iz pogibelji. — 
Velika: AS za sretan porod. — Virovitica: JG često 
izbavljena iz neprilike. — Vrbovec: MH/ za ozdrav¬ 
ljenje sinčića Zeljka. — Vrhovina: BB mnoge milosti, 
osobito što do danas sačuvani zla. — Zagreb: TJ 
za primljene milosti. — NN za sretan povratak sina 
iz vojske. — DK za primljene milosti. — Obitelj M 
za milost. — ZB kroz mnoge životne opasnosti pro¬ 
šao živ i zdrav. — MČ za ozdravljenje kćerke. — 
ED nećak se sretno vratio iz Bosne. — MZ za zdrav¬ 
lje. — AH za mnoge milosti. — ML za pomoć i 
primljene milosti. 


O V I 


pert 40; M. Bačić 60; JelkaVidaković 30; Mijo Hrvoj 
50; Niko Jelavić 50; Božica Gregorić 50; NN., Brčko 
20; Zlatko Vitković 50; Milka Zarikov 50; N. N. Sa¬ 
rajevo 10; Matej Viktović 100;. Ivan Kamenečki 30; 

Matej Vitković 100; Josip Bobok 25; Kata Puntarić 56: 
Matej Vitković 100; Mihovil Vitković 50; Jelka Fink 
100; Matej Vitković 100; Matej Vitković 100; Zvonko 
Tidić 100; Matej Vitković 50; Matej Vitković 200;- 

Niko Jelavić 100; Dragica Rupert 100; Mijo Hrvoj 

105; Mihovil Vitković 50; Ivan Kamenečki 50; Vladi¬ 
mir Jelić 100; Mihovil Vitković 50; Mihovil Vitković 
50; preč. Mato Klarić 100; preč. Mato Klarić 100; 
Matej Vitković 100; Mihovil Vitković 50; Stanko Vit¬ 
ković 200; N. N. Sarajevo 500; N. N. Sarajevo 50; 

prof. Tanodi 200; prof. Vitković 300; Danko Skrabek 
100; N. N. Modriča 50. 


+ 

U VJEČNU DOMOVINU POZVANI SU PREDPLATNICI GLASNIKA: 

+ Kedmenec Leopold, Cerna + Tonković Mafo, Požega 4- Tuba Franjo, Ključec-Molve* 
+ Blaževac Tomo, Zagreb + Burkus Mirko, Ruma + Coha Ladislav, Gračenica -f* Cvetko- 
vić Josipa, Zagreb + Đančević Ivan, Gundinci + Esserf Dragutin, Stari Jankovci 4- Gra- 
novljević Luka, Posavski Podgajci 4- Kovačić Josipa, Zagreb 4- Kovačević Dragutin, Jazavica 
4- Korovljević Staža, Posavski Podgajci 4- Kulundžić Ana i Kulundžić Stipo, 4- Madackt 
Josip, Hrv. Mifrovica 4- Majnar Ivana, Zagreb + Neumayer Martin, Erdevik 4- Radikovič 
Makso, + Sever Imbro, Rakitovac 4- Sajk Mijo, Županja + Schwerer Dr. Karlo, Ruma 
4- Sljerac Ljubica, Posavski Podgajci 4- Sulc Katica, Pleternica 4- Turudić Mato, Posavska 

Podgajci. 

Pokoj vječni daruj im, Gospodine, i svjetlost vječna svjetlila im! Počivali u miru! 

SLUGA BOŽJI PETAR 


B A R B A R I Ć 


Čednost i uljudnost 
Sluge Božjega Petra 
Barbarića bile su upra¬ 
vo dvie između značaj¬ 
nih vrlina, koje su ga 
resile. Još za djetinjstva 
zahvatile su klice u 
srdcu njegovu i ostale 
mu najljepšim uresom u 
dječačkim i mladena¬ 
čkim godinama sve do 
smrti. 

Čednost i uljudnost 
nije bila ni u čemu pri¬ 
siljena niti samo puka navika nego 
iskreni izražaj srdca, cviet njegove 
poniznosti, plod njegove iskrene i 
požrtvovne ljubavi do kližnjega. 

Hotio je, da bude jednom kao sve¬ 
ćenik svakomu sve, toga radi ozbilj¬ 
no je nastojao, da se čednim ponaša¬ 
njem za to sposobi. No uistinu ga je 
resila više krepost i čednost, te bi ga 
kasnije u svietu više preporučivala 
nego bi to moglo i najuglađenije vla¬ 
danje po svim pravilima svjetske u- 
Ijudnosti. Cielo mu je držanje bilo 
jednostavno, otvoreno i pouzdano. 
Svaki mu kretaj, svaka rieč odavala 
je njegova plemenita svojstva. Prema 
svima udvoran i susretljiv izkazivao 
bi starijim pa i đacima vazda osobito 



počitanje. U svem bi 
davao drugima pred¬ 
nost. 

U marljivosti, u rev¬ 
nosti za naukom sjajno 
se izticao. Petar Barba- 
rić. Uvjeren da je uz 


krjepost znanje glavno 
sredstvo, % te uzmogne 
jednom što uspješnije 
kao svećenik djelovati, 
radio je svim silama, da 

ČEDNOST I MARLJIVOST ? e , naukom ' što je samo 

bolje mogao, sposobi 
za to. Kako u osnovnoj školi tako i u 
gimnaziji bio je zaista uzor-đak. I ako 
je na pitanje, koji mu je najmiliji 
predmet, odgovorio: »Ja bih se mo¬ 
gao za svaki predmet oduševiti no 
ipak mi je latinski i grčki jezik osobito 
srdcu prirastao«, odlikovao se je u 
naukama kroz cielu gimnaziju, a učio 
je marljivo ne oslanjajući se na svoju 
darovitost. 

Za vrieme učenja u sjemeništu bio 
je Barbarić najmarljiviji i najrevniji. 
Za školske obuke pomno bi pazio, a 
ono što se zadalo, veoma je tačno 
zabilježio. Odgovarao je mirno, jasno 
i stalno. Njegovo je ime uviek u školi 
bilo na počastnoj ploči i to na prvom 
mjestu. U nauci imao je pred očima 


čast i slavu Božju, a nije učio iz tašte slave 


MILOSTI PO ZAGOVORU SLUGE 

1490. Stražeman (zagreb. nadb.): Usli¬ 
šana prošnja. V. S. — 1491. Staro Pet¬ 
rovo Selo (zagreb. nadb.): Primila razne 
milosti. A. J. — 1492. Oriovac (zagreb. 
nadb.): Mnoge milosti dobila. M. T. — 1493. 
Čačinci (zagreb. nadb.): Težko sam bo¬ 
lovala na obje ruke, upala živaca. Liečnik mi 
rekao, da je težko izliečiti. I ja sam se za- 
govorila Petru Barbariću devetnicom i kad 
sam je svršila ozdravile mi rqke. A. J. — 


BOŽJEGA PETRA BARBARIĆA 

1494. Travnik (vrhbos. nadb.): Bila sam 
oboljela od grlene bolesti, te se utekoh 
Slugi Božjemu Petru Barbariću i on mi je 
pomogao. Primila sam još mnogo drugih 
milosti po zagovoru njegovu. M. Ž. — 1495. 
Mašić (ž. Nova Gradiška zagreb. nadb.): 
Mnoge milosti primila. K. R. — 1496. Bje¬ 
lovar (zagreb. nadb.): Zahvaljujem za iz- 
prošeno zdravlje. B. M. — 1497. Vrpolje 
(đakov, biskup.): Od težke bolesti ozdravila. 
M. A. 





4. VELJAČE 
PRVI PETAK 
NAKNADNA SV. PRIČEST 


5. VELJAČE 
PRVA SUBOTA 
SV. PRIČEST ZA MIR 


BožANSko Sk6ce Isusovo 

puikAzujecn ti po BezQ£je$NO(t>Siz6cu G9 arijinči 
sve oooLiTve * 6jeiA ❖ i * t^pLjgnja ovoga 6ana 
a NAkKJAbu za jsiAše uveeče i >ja sve o>le jviAkANe 
koje se ti jsjepizesTANo pcikAzajeS >ja oltaru 
OSOBITO TI ib puikA-zujea? ZA SV. CrRVU V ZA sv. Otca 
i za sve pomese pRepoRuče>je 
•V ĆLANOVICOA ApOSTOlATA Ur)oLlTVe A* 

VELJAČA 194 4. 


Nakana Apostolata Molitve : Da svi priznaju dostojanstvo, prava i dužnosti rada. 
Misijska nakana : Da u južnoj Africi poraste broj vjernika. 


POSEBNE MOLITVENE NAKANE ZA SVAKI DAN 

1 U Ignacije ^ Kršćanski ponos 

2 S SVIECNICA Majke 

3 Č Blaž Biskupi 

4 P Andrija Korz. Kršć. ljubav 

5 S Agata ^ Djev. čistoća 

NEDJELJA SEDAMDESETNICA 

6 N Tito ^ Vjernost Evenđelju 

7 P Romualdo ^ Smisao za žrtve 

8 U Ivan de Matha ^ Sloga u obitelji 

9 S Ćiril Aleks. Sjedinjenje kršćana 

10 Č Skolastika Redovnice 

11 P Ukaz. B. D. M. u Lurdu ^ Pokora 

12 S Sedam utemeljitelja ^ Žrtvovanje za 

bližnjega 

NEDJELJA ŠESTDESETNICA 

Y3 N Katarina de Ricci Siročad 

14 P Valentin Svećenici 

15 U Kiaudije Kolomb. Pouzdanje 

16 S Onezim Zarobljenici 

17 Č Donat i dr. Siromašni 

18 P Simeon Obrać. grješnika 

19 S Konrad *>fc Redovnici 

NEDJELJA PEDESETNICA 

20 N Eleuterij Srednjoškol. mladež 

21 P Severin Pomoć Božja Hrvatskoj 

22 U Stolica sv. Petra u Antiohiji ^ Mir 

23 S Pepelnica ^ Duh pokore 

24 Č Prestupni dan ^ Velikodušnost 

25 P Malija Ap. Propovjednici 

26 S Viktorin i dr. Vojnici 

1. NEDJELJA KORIZME: ČISTA 

27 N Aleksandar izpovjednici 

28 P Gabriel od Sedam žalosti Potišteni 

29 U Roman ^ Svećenički pripravnici 


Za članove Apostolata Molitve: Podpun oprost jednog petka i još po volji odabranog dana. 

Na dan naknadne svete Pričesti. Na blagdan mjesečnog zaštitnika. 

Za članove bratovštine Srdca Isusova : Podpun oprost prvog petka i prve nedjelje te 
još jednog po volji odabranog dana. 






